**Sociālās iekļaušanas politikas koordinācijas komitejas sēdes**

PROTOKOLS Nr. 4

**2022.gada 14.decembrī**

**plkst. 14:00**

Labklājības ministrijā, Skolas ielā 28

(Zoom platforma Meeting ID: 891 8176 7654)

**Sēdē piedalās:**

|  |  |
| --- | --- |
|  | |
| **Sociālās iekļaušanas politikas koordinācijas komitejas vadītāja vietniece** | |
| Evija Kūla | Labklājības ministrijas (turpmāk – LM) Sociālās politikas plānošanas un attīstības departamenta direktores vietniece |
| **Sociālās iekļaušanas politikas koordinācijas komitejas locekļi**  **un/vai to aizvietotāji** | |
| Darja Behtere | Centrālās statistikas pārvaldes Sociālās statistikas departamenta Sociālās statistikas metodoloģijas daļa vecākā eksperte |
| Dace Ceriņa | Kultūras ministrijas Sabiedrības integrācijas departamenta Sabiedrības integrācijas un pilsoniskās sabiedrības attīstības nodaļas vecākā referente |
| Pauls Freidenfelds | Ārlietu ministrijas Eiropas Savienības Koordinācijas un politiku departamenta COREPER I sagatavošanas nodaļas vecākais referents |
| Natālija Gerasimova | Zemgales plānošanas reģiona projekta “Atver sirdi Zemgalē” koordinatore |
| Elīna Ģipsle | Latgales plānošanas reģiona Latgales uzņēmējdarbības centra komercdarbības konsultante |
| Elvijs Kalnkambers | Ekonomikas ministrijas (turpmāk – EM) Mājokļu politikas departamenta vecākais referents |
| Pēteris Leiškalns | Latvijas Darba devēju konfederācijas Sociālās drošības un veselības aizsardzības eksperts |
| Dzintra Mergupe-Kutraite | Izglītības un zinātnes ministrijas Izglītības departamenta vecākā eksperte |
| Ina Miķelsone | Vidzemes plānošanas reģiona projekta "Vidzeme iekļauj" vadītāja |
| Sandra Miķelsone-Slava | Kurzemes plānošanas reģiona projekta “Kurzeme Visiem” vadītāja |
| Ainars Nābels-Šneiders | Zemkopības ministrijas Starptautisko lietu un stratēģijas analīzes departamenta vecākais referents |
| Ludis Neiders | EM Analītikas dienesta ekonomists |
| Iveta Neimane | Latvijas Cilvēku ar īpašām vajadzībām sadarbības organizācijas „Sustento” valdes locekle |
| Inga Lukjanoviča | Satiksmes ministrijas Sabiedriskā transporta pakalpojumu departamenta Autotransporta nodaļas vecākā referente |
| Agnese Pabērza-Draudiņa | Vides aizsardzības un reģionālās attīstības lietu ministrijas (turpmāk – VARAM) Pašvaldību departamenta Pašvaldību pārraudzības nodaļas vecākā eksperte |
| Vineta Pavlovska | Valsts policijas Galvenās kārtības policijas pārvaldes Koordinācijas un kontroles pārvaldes Dienestu koordinācijas biroja galvenā inspektore |
| Marika Petroviča | Veselības ministrijas Veselības aprūpes departamenta Integrētās veselības aprūpes nodaļas vadītāja |
| Ilona Puide | VARAM Pašvaldību departamenta Pašvaldību pārraudzības nodaļas juriste |
| Mārīte Rozentāle | Biedrības „EAPN-Latvia” revidente |
| Ilze Rudzīte | Latvijas Pašvaldību savienības Padomniece veselības un sociālajos jautājumos |
| Sandra Segliņa | Tieslietu ministrijas Stratēģijas departamenta vecākā referente |
| Dace Strautkalne | Zemgales plānošanas reģiona projekta “Atver sirdi Zemgalē” vadītāja |
| Mārtiņš Svirskis | Latvijas Brīvo arodbiedrību savienības eksperts tautsaimniecības jautājumos |
| Vaira Vucāne | Latvijas Bērnu fonda viceprezidente |
| Laine Zālīte | Vidzemes plānošanas reģiona projekta "Vidzeme iekļauj" sociālo pakalpojumu eksperte |

**Sēdē nepiedalās:**

|  |  |
| --- | --- |
|  |  |
| Ingus Alliks | Komitejas vadītājs, LM valsts sekretārs | |
| Aija Barča | Latvijas Pensionāru savienības priekšsēdētāja | |
| Edīte Bēvalde | Latvijas Lauku sieviešu apvienības Salas novada pašvaldības projektu vadītāja | |
| Kristīne Kovaļevska | Rīgas domes Labklājības departamenta Rīgas patversmes sociālā darbiniece | |
| Iluta Lāce | Biedrības „Centrs MARTA” vadītāja | |

**Citi sēdes dalībnieki:**

|  |  |
| --- | --- |
| Kristīne Bāra | Finanšu ministrijas (turpmāk – FM) Nodokļu analīzes departamenta direktore |
| Andris Burtnieks | Biedrības “EAPN- Latvia” pārstāvis |
| Ludmila Fadejeva | Latvijas Bankas Monetārās politikas pārvaldes galvenā pētniece |
| Krista Kalnbērziņa | Latvijas Bankas Monetārās politikas pārvaldes galvenā ekonomiste |
| Astra Kaļāne | FM Tiešo nodokļu departamenta direktore |
| Ieva Kodoliņa-Miglāne | FM Nodokļu analīzes departamenta Nodokļu politikas stratēģijas nodaļas vadītāja |
| Līga Leite | FM Tiešo nodokļu departamenta Īpašuma un iedzīvotāju ienākuma nodokļu nodaļas vadītājas vietniece |
| Ina Lenca | Biedrības „Centrs MARTA” politikas koordinatore |
| Anda Orehova | FM Tiešo nodokļu departamenta Īpašuma un iedzīvotāju ienākuma nodokļu nodaļas vadītāja |
| Liene Skuja | Veselības ministrijas Veselības aprūpes departamenta Integrētās veselības aprūpes nodaļas vecākā eksperte |
| Sanita Vasiļjeva | LM Sociālās politikas plānošanas un attīstības departamenta direktores vietniece |

**Sēdi protokolē:**

Evija Kūla LMSociālās politikas plānošanas un attīstības departamenta direktores vietniece

**Sociālās iekļaušanas politikas koordinācijas komitejas (turpmāk – komiteja) 14.12.2022. sēdes darba kārtība:**

1. Komitejas sēdes atklāšana un darba kārtības apstiprināšana.
2. Ienākumu nevienlīdzības mazināšana.
3. Valsts kontroles ieteikumi Labklājības ministrijai sadarbībā ar Sociālās iekļaušanas politikas koordinācijas komiteju.
4. Citi jautājumi.
5. **Komitejas sēdes atklāšana un darba kārtības apstiprināšana.**

**­ (E.Kūla)**

**E.Kūla** atklāj ceturto šī gada komitejas sēdi.

*Nolemj: apstiprināt darba kārtību.*

1. **Ienākumu nevienlīdzības mazināšana.**

**(E.Kūla, I.Kodoliņa-Miglāne, L.Fadejeva)**

(S.Vasiļjeva, A.Kaļāne, P.Leiškalns, )

E.Kūla informē, ka viens no šī gada darba programmā iekļautajiem jautājumiem, ko izvirzīja Latvijas pretnabadzības tīkls jeb EAPN-Latvia, ir ienākumu nevienlīdzība. Par minēto jautājumu prezentācijas sniegs trīs pārstāvji – LM, FM un Latvijas Bankas pārstāvji.

E.Kūla, I.Kodoliņa-Miglāne, L.Fadejeva sniedz prezentācijas.

S.Vasiļjeva pateicas Latvijas Bankas pārstāvei, kura prezentācijā akcentēja iespēju nevienlīdzību, jo arī ES līmenī ienākumu nevienlīdzību vairs neanalizē tikai no ienākumu prizmas, bet akcentē pakalpojumu pieejamības un nodarbinātības aspektu nozīmīgumu. Savukārt attiecībā uz minimālajiem ienākumiem jāpiemin, ka Eiropas Komisija rekomendācijās Latvijai jau daudzu gadu garumā ir iekļāvusi ieteikumu par sociālo transfertu adekvātuma palielināšanu. Tomēr, nesaskatot progresu virzībā uz šī ieteikuma īstenošanu, Latvijas Atveseļošanas un noturības mehānisma plāna 2021.-2026.gadam ietvaros viena no iekļautajām reformām sociālo un nodarbinātības pakalpojumu pieejamībai ir minimālo ienākumu reforma, kā atskaites punktus šīs reformas īstenošanai nosakot (1) pāreju no minimālā ienākuma skaitliskās vērtības euro izteiksmē uz procentuālo vērtību no mājsaimniecību rīcībā esošo ienākumu mediānas, proti, minimālo ienākumu sliekšņa zemākās iespējamās robežas noteikšanu un nostiprināšanu tiesību aktos ne zemāku kā 20% no ienākumu mediānas apmēra; (2) ikgadēju pārskatīšanas mehānismu no 2023.gada, pamatojoties uz ienākumu mediānas izmaiņām.

S.Vasiļjeva jautā Finanšu ministrijas pārstāvjiem, kur ir tie nodokļi, kuru kontekstā mēs varam runāt par progresivitātes ieviešanu, lai palielinātu nodokļu ieņēmumus.

A.Kaļāne atbild, ka jautājumu par iedzīvotāju ienākuma nodokļa (turpmāk – IIN) progresīvo nodokļa likmju ieviešanu ienākumiem no kapitāla vērtē piesardzīgi, jo kapitāls ir daudz mobilāks nekā IIN, un attiecībā uz ienākumiem no kapitāla IIN likme ir būtiski kāpināta - no 10% līdz 20%. 2018.gadā, kad tika strādāts pie nodokļu reformas, bija uzstādījums IIN likmes noteikt vienādas - 20% apmērā, tomēr šī ideja tika modificēta. FM nav drošas pārliecības, vai šāda progresivitāte ir atbalstāma, jo tam var būt dažādi efekti, lūdzot LB izvērtēt, kāda varētu būt ekonomiskā ietekme attiecībā uz mobila kapitāla plūsmu. 2023.gadā tiks izstrādātas nodokļu politikas pamatnostādnes, kur būs ietverts jautājums par IIN.

P.Leiškalns atzinīgi vērtē, ka šodien tika akcentēts iespēju nevienlīdzības jautājums. Uzsver, ka personu ar invaliditāti pieeja darba tirgum ir uzlabota. Attiecībā uz šī gada budžeta novēloto pieņemšanu saistībā ar velēšanām pauž viedokli, ka budžeta pieņemšana vēlāk vēlēšanu gadā ir pretrunā Satversmei. Nabadzību nevar vērtēt pēc algas, ir jāvērtē mājsaimniecības ienākumi pēc nodokļiem un sociālajiem transfertiem. Attiecībā uz nevienlīdzības samazināšanas instrumentiem komentē, ka pieeja saistībā ar IIN nodokļa likmēm 20% un 23% apmērā, nevērtējot apgādībā esošos bērnus, nav īsti vienlīdzīga. Attiecībā uz atvieglojumu par apgādībā esošiem bērniem P.Leiškalns pauž viedokli, ka minētā norma mazina ienākumu nevienlīdzību, tomēr arī šeit pastāv zināmi ierobežojumi, proti, ja ienākumi ir pārāk zemi, tad arī šo atvieglojumu efektivitāte ir zema. Attiecībā uz diferencēto neapliekamo minimumu tas ir atbalsts tiem, kuriem nav apgādājamo un kuriem ir zems atalgojums. Ietekmes ir dažādas. Pirmkārt, tas palielina ienākumu nevienlīdzību starp mājsaimniecībām ar un bez apgādībā esošiem bērniem. Otrkārt, tas veicina zema atalgojuma ekonomikas saglabāšanos un būtiski veicina ēnu ekonomiku. Vēl viens būtisks trūkums ir tas, ka diferencētais minimums samazina finansējumu valsts budžetam, īpaši veselības jomā, kur ir augsts individuāli veiktais tiešmaksājumu līmenis. Savukārt attiecībā uz bāzes pensiju uzsver, ka plānotās izmaiņas var veicināt demotivāciju veikt iemaksas.

S.Vasiļjeva, atbildot uz P.Leiškalna komentāriem attiecībā uz bāzes pensiju min, ka tieši tā iemesla dēļ, ka valsts nodrošinātās minimālās pensija pakāpeniski pietuvinās tam pensijas apmēram, ko cilvēki saņem, veicot iemaksas 20, 30 un 40 gadu garumā, kalpo par iemeslu, kāpēc jāvērtē minimālo pensiju atsaiste no ienākumu mediānas, lai saglabātu motivāciju maksāt nodokļus. Savukārt attiecībā uz pensiju adekvātumu un pensiju atvietojumu, minētais ir tiešā veidā saistīts ar demogrāfiskām prognozēm. Sabiedrībai novecojot, šis atvietojuma līmenis samazinās ne tikai Latvijā, bet arī citās ES valstīs, tāpēc ES darba kārtībā ir jautājumi, kā reformēt pensiju sistēmu, lai panāktu, ka atvietojums ir adekvātums un vienlaikus arī ilgtspējīgs.

*Nolemj*: pieņemt zināšanai.

1. **Valsts kontroles ieteikumi Labklājības ministrijai sadarbībā ar Sociālās iekļaušanas politikas koordinācijas komiteju.**

**(E.Kūla)**

(S.Vasiļjeva, P.Leiškalns, L.Fadejeva)

E.Kūla atgādina, ka 2020.gadā Valsts kontrole veica lietderības revīziju ar mērķi noskaidrot, vai valstī īstenotā sociālās iekļaušanas politika sasniedz tai izvirzītos mērķus nabadzības mazināšanā. Izvērtējuma rezultātā viens no ieteikumiem bija izvērtēt, vai nabadzības un sociālās atstumtības riskam pakļauto iedzīvotāju grupu uzskaitījums ir aktuāls, un izveidot sistēmu tā regulārai pārskatīšanai. Jau pagājušā gada sākumā LM sniedza prezentāciju par šī ieteikuma ieviešanas progresu, tomēr sakarā ar vairākiem neparedzētiem uzdevumiem, darbs uz laiku tika pārtraukts. Savukārt šodien tiek sniegta prezentācija par paveikto attiecībā uz ieteikuma izpildi. E.Kūla sniedz prezentāciju.

S.Vasiļjeva papildus uzsver, ka atbalsta plānošanai ir būtiski, ka konkrēto grupu var identificēt administratīvos reģistros, nevis tikai balstoties uz dažādas regularitātes apsekojumiem un pētījumiem. Šo grupu aktualitāti plānojam pārskatīt reizi gadā, jo biežāk pārskatīt nav nepieciešamības, ņemot vērā, ka grupas pamatā nemainās. Vienlaikus S.Vasiļjeva akcentē, ka šo grupu identificēšana ir būtiska arī tāpēc, ka, plānojot dažādus politikas pasākumus vai pasākumus ārvalstu finanšu instrumentu ietvaros, tiek sagaidīts, ka noteiktais atbalsts būs mērķēts. Tāpat grupu aktualitāte ir nepieciešama, arī vērtējot dažādus projektu iesniegumus, kur papildus punktus var iegūt par dažādu sociālās atstumtības riskam pakļauto grupu iesaisti. Ir svarīgi veidot vienotu pieeju šo grupu veidošanā normatīvo aktu līmenī.

P.Leiškalns akcentē viena vecāka ģimenes identificēšanu, proti, viena vecāka ģimenes var attiecināt uz situācijām, kad bērnam nav noteikta paternitāte. Ja paternitāte ir noteikta, tad pienākums rūpēties par bērnu ir arī otram bērna vecākam, bet, ja otrs bērna vecāks to nevar vai nevēlas darīt, tad valsts (Uzturlīdzekļu garantijas fonds) par šo bērnu maksā uzturlīdzekļus. Savukārt bērni, kuri ir zaudējuši vienu vai abus apgādniekus, saņem apgādnieka zaudējuma pensiju. Gadījumā, ja paternitāte nav noteikta, tad neviens no šiem instrumentiem nestrādā. Plānojot atbalstu šai grupai, jāuzmanās, lai neveicinātu situāciju, ka vecāks izvēlās nenoteikt paternitāti.

L.Fadejeva vērš uzmanību par grupām atbilstoši EUROSTAT klasifikācijai, kas ne vienmēr atbilst nacionālajai situācijai, piemēram, vienas personas mājsaimniecība – tās var būt gan turīgas, gan nabadzīgas.

S.Vasiļjeva piekrīt, ka vispārīgais uzskaitījums der sākotnēji, bet pēctecīgi jau ir jāpapildina ar papildus parametriem, lai pēc iespējas precīzāk raksturotu šo mērķa grupu.

*Nolemj: atbalstīt LM piedāvāto pieeju sociālās atstumtības riskam pakļauto iedzīvotāju grupu identificēšanai.*

1. **Citi jautājumi.**

**(E.Kūla)**

E.Kūla informē, ka šī ir pēdējā sēde šajā gadā. Atbilstoši komitejas darba programmai ir palicis vēl viens neizskatīts jautājums – informatīvais ziņojums par mājsaimniecību relatīvo izdevumu budžeta metodoloģijas turpmāko aprēķināšanu un izmantošanu. Diemžēl citu neplānotu uzdevumu dēļ darbs pie informatīvā ziņojuma izstrādes nav sākts, tāpēc jautājums tiks pārcelts uz nākamā gada komitejas darba programmu.

*Sēdi beidz plkst. 15:30.*

Pielikumā:

1. LM prezentācija “Ienākumu nevienlīdzība” (12 slaidi).
2. FM prezentācija “Darbaspēka nodokļi un to saistība ar ienākumu nevienlīdzības mazināšanu” (8 slaidi).
3. Latvijas Bankas prezentācija “Ienākumu nevienlīdzība un nabadzība” (10 slaidi).
4. LM prezentācija “Valsts kontroles ieteikumi Labklājības ministrijai sadarbībā ar Sociālās iekļaušanas politikas koordinācijas komiteju” (9 slaidi).

Komitejas vadītāja vietā (paraksts\*) E.Kūla

Protokolēja E.Kūla